เซี่ยงไฮ้คอมโพสิตปิดบวกเพียง 3.48 จุด แม้ PMI จีนสดใส
เซี่ยงไฮ้คอมโพสิตปิดบวกเพียง 3.48 จุด แม้ PMI จีนสดใส
3 ก.ค. 2560

ดัชนีเซี่ยงไฮ้คอมโพสิตตลาดหุ้นจีนปิดวันนี้ขยับขึ้นเล็กน้อย โดยดัชนีเซี่ยงไฮ้คอมโพสิตบวก 3.48 จุด หรือ 0.11% ปิดที่ 3,195.91 จุด แม้ว่าจะมีการเปิดเผยข้อมูลเศรษฐกิจที่ดีขึ้นในวันนี้ ขณะที่นักลงทุนไม่ได้ให้ความสนใจมากนักกับข่าวการเชื่อมโยงตลาดตราสารหนี้จีน-ฮ่องกงในวันนี้
ดัชนีผู้จัดการฝ่ายจัดซื้อ (PMI) ภาคการผลิตของจีน ซึ่งมาร์กิตจัดทำร่วมกับไฉซิน เพิ่มขึ้นสู่ระดับ 50.4 ในเดือนมิ.ย. ซึ่งเป็นระดับสูงสุดในรอบ 3 เดือน จากระดับ 49.6 ในเดือนพ.ค. สะท้อนให้เห็นว่าเศรษฐกิจจีนยังคงมีการขยายตัวอย่างต่อเนื่อง
ดัชนี PMI ที่เคลื่อนไหวเหนือระดับ 50 บ่งชี้ว่าภาคการผลิตของจีนมีการขยายตัว และดัชนีที่เคลื่อนไหวต่ำกว่า 50 บ่งชี้ถึงภาวะหดตัวในภาคการผลิต